A E rechaso di e mensahero.
· Na e portanan di e tera primintí, spionnan a wòrdu mandá pa spioná esaki. Nan relato a bisa ku e tera tabata mes bon manera Dios a bisa (Numbernan 13:27). Pero un mensahe ku a deskurashá a wòrdu agregá (Numbernan 13:28, 31). E ora ei Dios a papia dor di Kalèb pa enkurashá nan pa konkista esaki (Numbernan 13:30).
· Despues di un anochi di meditashon, e pueblo a tuma un desishon: pa rechasá e mensaheronan di Dios kende tabata guia nan (Num. 14:1-4). Ora ku Josué i Kalèb a ripití palabranan di enkurashamentu na nan, nan a disidí pa piedra nan (Num. 14:6-10).
· Lo siguientemente, hopi otro mensaheronan tambe a wòrdu rechasá (2 Kron. 25:15-16; Amos 7:10-13).
· Kiko tabata e motibu pa e rechaso? E mensahe ku nan a trese for di Dios no a pas ku nan antisipashonnan (speransanan), ni nan no kier a bandoná nan estilo di bida pekaminoso.
B E rechaso di e mensahe.
· Despresio.
· Den e tempu di Rei Joakim, e hendenan tabata envolví den pikánan serio. Dios a komandá Jeremias pa skirbi un ròl ku e mensahe profétiko asina ku e rei i su konseheronan lo wòrdu spiertá i repentí di nan kamindanan malu (Jer. 36:1-3).
· Pero Joakim a despresiá e mensahe i a destruí esaki dor di tir’é den e kandela, ounke ku un poko di nan a pid’é pa hasi asina (Jer. 36:21-25).
· Komo kontesta, un profesia severo a wòrdu pronunsiá kontra di Joakim, i e mensahe destruí a wòrdu skirbí di nobo i ekspandé  (Jer. 36:27-31).
· Nos lo por pensa ku si nos no lesa e Beibel, nos por hasi kiko ku nos kier i biba trankilmente. Pero si nos ignorá Dios Su spiertamentunan, nos lo kosechá e konsekuensianan di nos piká i maldat.
· Opstinashon (kapricho).
· E último rei di Juda, Zedekias, a hura lealtat(fieldat) na Babilonia, pero a kibra su pakto. Ripitibelmente el a nenga pa aseptá e mensahenan di spiertamentu ku Dios a dun’é dor di Jeremias (2 Kronikanan 36:12).
· Ora ku Jerusalèm a wòrdu rondoná dor di e ehérsito Babilóniko, Zedekias a yama Jeremias pa dun’é un mensahe for di Dios (Jer. 38:14).
· E mensahe tabata kla: entregá na Babilonia i lo bo salba bo propio bida, i Jerusalèm (Jer. 38:17-23). Pero Zedekias a rechasá e mensahe. Su opstinashon a guia na e destrukshon final di Jerusalèm (2 Kron. 36:13).
· Pa diesun aña Dios a komuniká mensahenan di speransa na djé si é lo repentí i kambia su kondukta. Tin bia, asta el a reakshoná positivamente, pero  no a hasi reformanan permanente (Jer. 34:8-11).
· Hipokresia.
· Pakiko Hesus a yama e Fariseonan hipókritanan?
(1) Pasombra nan a prediká un kos i hasi un otro (Mat. 23:3)
(2) Pasombra nan a imponé karganan pisá riba otronan, pero nan mes no kier a karga nan (Mat. 23:4)
(3) Pasombra tur loke nan hasi tabata un fachada, solamente pa wòrdu mirá dor di otronan (Mat. 23:5)
(4) Pasombra nan ta bata gusta risibí onornan, pero nan no a onra otronan (Mat. 23:6-7, 11-12)
(5) Pasombra nan a alabá e profetanan, pero no kier a obedesé nan mensahenan (Mat. 23:29-31)
(6) Pasombra nan a pretendé di ta sirbi Dios, pero nan kier a mata esnan kende a papia ku nan na Su nòmber (Mat. 23:34)
· Hesus Su palabranan kontra e Fariseonan hipókrita a wòrdu skirbí asina ku nos lo evitá di sigui nan ehèmpel, i bandoná kualke aktitut òf pensamentu ku ta guia nos pa rechasá e mensahe ku Dios ta duna nos.
C Aplikashon práktiko.
· “Esnan ku no por kòrda e pasado ta wòrdu kondená pa ripití esaki ” (George Santayana).).
· Humanidat su eksperensianan ku Dios — sea nan ta bon òf malu — no mester wòrdu pasá por alto òf deskontá.
· Nos no ta kondená pa ripití e fayonan di generashonnan pasá si nos paga atenshon na e spiertamentunan di Skritura i e mensahenan ku Dios ta manda nos dor di Su profetanan (1 Kor. 10:11).
            													      
APÈNDIS: E VISHONNAN DI  ELLEN G. WHITE.
E vishonnan ku Ellen G. White a risibí den públiko tabata kompañá dor di fenómeno ekstraordinario:  é no a hala rosea; su wowonan a keda habrí; el a move kompletamene inkonsiente di loke tabata sosodiendo rònt di djé; …
Ounke algun a akus’é di propio hipnotisashon( fasinashon), é no ta kontrolá ki ora el a drenta un vishon, ni ki ora el a sali for di esaki.
Ora ku Ellen a drenta den vishon, James White a invite esnan presente pa eksamin’é, pa eliminá kualkier duda tokante di su origin supernatural ku su antagonistanan lo por tin, i pa fortalesé esnan kende a kere den djé.
Esnan kende a akus’é di fasinashon tabata asombrá pa mira ku enberdat é no tabata hala rosea i a hui den teror for di e lugá na unda e vishon tabata sosodiendo.
